Korisnički priručnik za Money Manager Ex

## Uvod

Money Manager Ex (MMEX) je sustav za upravljanje osobnim novcem, za sve koji žele pratiti tijek svojeg novca i svojih navika trošenja. Temelji se na jednostavnim principima, te svakome omogućuje uspješno upravljati novcem, bez potrebe za velikim znanjem o financijama i općem knjigovodstvu. MMEX prikazuje stvarni financijski svijet, kako bi korisnicima pomogao pri održavanju osobnih financija. Money Manager EX je softver otvorenog koda i može se besplatno koristiti.

Primarni cilj MMEX-a je pojednostavljenje procesa praćenja financijskih informacija, pomoću jednostavnog programa koji se može koristiti po potrebi. Možeš pratiti odakle novac dolazi i što je još važnije, kamo novac odlazi, što će ti pomoći u donošenju budućih financijskih odluka.

Zamisli si Money Manager Ex kao digitalnu čekovnu knjižicu, koja ti omogućuje praćenje stanja tvojih računa, njihovo organiziranje i upravljanje, te izradu financijskih izvještaja.

Također je sjajan za praćenje ukupne financijske vrijednost.

Svrha ovog korisničog priručnika je davanje nekih osnovnih uputa o tome, kako koristiti MMEX. Ovaj priručnik će se razvijati jadnako kao i sam program. Stoga provjeri sustav pomoći nakon svakog aktualiziranja programa i pogledaj što je novo i kako bolje iskoristiti MMEX.

## Aktivno poboljšanje financijskog stanja

Za dobro organiziranje financija, potrebna je određena količina discipline. Financijama se teško upravlja, kad nemamo točan uvid u količinu novca kojeg primamo (prihod) i količinu novca kojeg trošimo (troškovi).

Dug obično nastaje kad su nam novčana sredstva ograničena, npr. jer nam troškovi premašuju prihode. U tom slučaju moramo posuditi novac, kako bismo posjedovali novčana sredstva, za daljnje kupovanje potrepština.

Prvi korak k poboljšanju financijskog stanja je održavanje ispravne financijske evidencije. Tek kad nam je jasno kamo naš novac odlazi, možemo donijeti promišljene odluke o tome, kako i gdje smanjiti naše troškove, kad nam ponestane novčanih sredstava. Ako moramo posuditi novac, lakše ćemo upravljati i našim dugovima.

Znaš li da si prošle godine potrošio/la 600 kuna na kupnju DVD filmova? Koliko puta si ih gledao/la? Je li sada misliš da bi bilo bolje potrošiti 600 kn za popravak neočekivanog kvara na autu, koji se jučer pojavio? Naravno, ne postoji ispravan ili pogrešan odgovor na pitanje, kako i na što trošiti vlastiti novac. Na kraju krajeva, ti si taj novac zaradio/la i imaš pravo trošiti ga na bilo koji način. Ali tvoj novac može više.

Tu dolazi u igru softver za osobne financije. On će ti pomoći prikazati financijske podatke, te ćeš na taj način dobiti uvid u ono što se događa. Misli na to, da rezultati softvere ovisie o kakvoći tvojih podataka. Smeće nutra smeće van. Ako razmišljaš o upotrebi softvera za osobne financije, znači da već paziš na svaku kunu.

Čitaj dalje i nauči raditi s programom Money Manager Ex.

## Koncepti za Money Manager Ex

Money Manager Ex prikazuje stvarni financijski svijet, kako bi nam pomogao pri održavanju osobnih financija.

Mi uglavnom primamo novac od nekoga, za uslugu koju pružamo ili za proizvod koji prodajemo. U našem sustavu je to prihod ili uplata. Kad nešto kupimo ili kad koristimo neku uslugu, novac koji potrošimo je trošak ili isplata u našem sustavu. U MMEX-u, ljudi koji nam daju novac ili primaju naš novac su primatelji.

Budući da po mogućnosti ne potrošimo sav novac koji primamo, očito nam je potrebno mjesto za držanje našeg novaca. To je općenito jedna ili više financijskih institucija ili naš džep. MMEX označava ta mjesta kao račune.

Trošenje ili primanje novca se označuje kao transakcija, a razlog naših prihoda ili rashoda kao kategorija. Prebacivanje ​​novca s jednog mjesta na drugo, kao što je podizanje s bankomata, se označuje kao prijenos.

Sve to je pojednostavljeno prikazano na sljedećem dijagramu:

Još jedna važna stvar koju valja uzeti u obzir, je valuta koju koristimo za obavljanje transakcija.

Sa svim tim emlementima za praćenje, MMEX koristi bazu podataka za njihovo spremanje i povezivanje.

### Preporuke

Prilikom šifriranja baze podataka, ne zaboravi lozinku.

Baza podataka koju generira MMEX, poznata kao `.mmb` datoteka, postaje važna datoteka koju moraš održavati. Ovisno o okolnostima, mogu se koristiti sigurnosne funkcije kao što je šifriranje, koja se prepoznaje po nastavku `.emb`. U tom slučaju možemo zadati lozinku za bazu podataka, koju ćemo trebati, svaki put kad pokrenemo MMEX.

Kao i kod bilo kojeg računalnog sustava, podaci koje proizvodimo su nam važni i stoga ih moramo štititi od kvara sustava. MMEX ima sustav za sigurnosne kopije, u kojem može izraditi datiranu kopiju za svaku otvorenu bazu podataka i/ili izraditi datiranu kopiju baze podataka, kad se otkriju promjene. Moguće je održavanje do 4 sigurnosnih kopija za svaku bazu podataka, kad se sustav inicijalizira i/ili kad se otkriju promjene u sustavu, te se sustav isključi.

- Redovito spremaj sigurnosne kopije `.mmb` ili `.emb` datoteka baze podataka.
- Uvijek čuvaj sigurnosne kopije na drugim uređajima, kako bi bile sigurne od mogućih kvarova hardvera.
- Prije nadogradnje na novu verziju MMEX-a, spremi sigurnosnu kopiju `.mmb` ili `.emb` datoteka baze podataka.
- Pomoću izbornika ``Alati` → `Opcije …`` postavi potrebnu razinu sigurnosne kopije.

## Stvaranje nove baze podataka

Prilikom pokretanja, MMEX će pokušati učitati zadnje otvorenu bazu podataka. Ukoliko ona ne postoji, korisniku se pruža mogućnost otvoriti jednu postojeću bazu podataka ili stvoriti novu.

Za stvaranje nove baze podataka, u izborniku odaberi ``Datoteka` → `Nova baza podataka``.

U idućem koraku odredi ime za tvoju novu `.mmb` datoteku baze podataka, kao i mjesto za njeno spremanje. Tvoja nova baza podataka će se stvoriti, te će se prikazati Čarobnjak za stvaranje nove baze podataka, koji pomaže u inicijaliziranju baze podataka i u izradi tvojeg prvog računa.

Čarobnjak će te zatražiti da postaviš osnovnu valutu i korisničko ime.

MMEX ima zadani skup valuta raznih zemalja, koje možeš koristiti. Novi računi će standardno koristiti postavljenu osnovnu valutu. Na taj način računi raznih zemalja mogu prikazati vrijednosti u svojoj osnovnoj valuti.

Kao pomoć u identificiranju namjene baze podataka, potrebno je unijeti korisničko ime. Ono je opcionalno, jer se koristi samo kao naslov na početnoj stranici i u izvještajima.

Obje ove postavke se mogu kasnije promijeniti u izborniku: ``Alati` → `Opcije``.

Ime baze podataka se prikazuje na naslovnoj traci, i informira te o tome, koja je baza podataka otvorena. Nova `.mmb` datoteka baze podataka nije šifrirana.

## Stvaranje novih računa

Prilikom stvaranja nove datoteke baze podataka, program će te automatski zatražiti da stvoriš novi račun.

Koristi ikonu u alatnoj traci za brz odabir funkcije „Čarobnjak za dodavanje računa”.

Za ručno stvaranje novog računa, iz izbornika odaberi ``Računi` → `Novi račun``.

Time se otvara Čarobnjak za dodavanje računa. Čarobnjak će pomoći prikupiti važne podatke kao što su ime i vrsta računa. Vrsta računa nije promjenjiva, ali se ime može promijeniti prilikom uređivanja podataka o računu.

Ime računa: Ovo je obavezno polje. Preporučamo računima zadati jedinstvena imena, po mogućnosti usklađena sa stvarnim računima. Na primjer: U CitiBank banci posjedujemo štedni račun i kreditnu Visa karticu. Račune bismo mogli nazvati CitiBank štednja i CitiBank Visa.

Vrste računa: MMEX podržava nekoliko vrsta računa.

Tekući/žiro račun
  Ovo su najčešće vrsta računa koji se koriste u MMEX‑u za rukovanje tekućim računom, štednim računom i računima kreditnih kartica. Poznati su i kao bankovni računi, te podržavaju tri vrste transakcija. To su isplata, uplata i prijenosi.
Oročeni računi
  Slični su bankovnim računa, s tom razlikom, da se na početnoj stranici prikazuju u vlastitom odjeljku, te se po potrebi mogu prikazati ili sakriti. Za bolje razumijevanje, pogledaj primjer za postavljanje računa.
  Ove vrste računa pokrivaju specijalne račune, kao što su gotovinski oročeni računi, bankovni hipotekarski računi, kreditni računi ili investicijski računi s redovitim prihodom ili rashodom, koje moraš pratiti. Ovi računi imaju vlastiti odjeljak za prikaz stanja na početnoj stranici. Ovi računi, podržavaju tri vrste transakcija.
Investicijski računi
  Druga vrsta računa koju MMEX podržava, je investicijski račun. Ova vrsta računa omogućuje praćenje dionica/obveznica/investicijskih fondova i druge investicije, koje eventualno posjeduješ.

Za ispravno postavljanje računa, moraš imati informacije o stanju računa koje želiš dodati u MMEX. Te informacije možeš naći u najnovijim bankovnim izvadcima odgovarajućih računa. Za praćenje dodatnih informacija o ovom računu opcionalno možeš unijeti podatke o računu, kao što je broj računa, ime banke, kontakt informacije i podatke za pristup računu. U polju za bilješke možeš unijeti dodatne informacije.

Većina računa ima određeno stanje. Recimo, da na računu kreditne kartice imaš trenutačno stanje od 2.304,67 kn. Ovu vrijednost možeš unijeti u polje za početno stanje. Kasnije jednostavno samo dodaješ transakcije, učinjene nakon datuma početnog stanja.

Stanje računa se može postaviti na otvoreno ili zatvoreno. Zatvoreni računi su upravo to. Više nisu aktivni. Postavljanjem računa u ovo stanje omogućuje se pregledan prikaz navigacijskog stabla. Prikaz ili skrivanje zatvorenih računa možeš podesiti u izborniku ``Alati` → `Opcije``. Pogledaj savjete za navigacijsko stablo.

Valuta: Na početku je postavljena osnovna valuta baze podataka, koja je postavljena prilikom stvaranja baze podataka. Računu možeš odrediti vlastitu valutu, koja se može razlikovati od osnovne valute.

Tečajeve valuta možeš promijeniti u izborniku: ``Alati` → `Organiziraj valute``.

Primjer: Živiš u Hrvatskoj koristeći kune, i imaš talijanski bankovni račun koji koristi Euro. Većina tvojih računa je u kunama. Koja je stvarna vrijednost tvojeg talijanskog bankovnog računa? Promjenom tečaja za talijanski Euro, dobit ćeš ispravnu vrijednost računa.

Račune možeš označiti i kao Favorizirani račun. I ta se oznaka koristi za mijenjanje računa, koji će se prikazati u navigacijskoj traci. Pogledaj savjete za navigacijsko stablo.

#### Primjer za postavljanje računa

Imamo štedni račun s 1.250 kn, tekući/žiro račun s 500 kn, Mastercard karticu s dugom od 250 kn, Visa karticu s dugom od 475 kn, hipotekarni kredit od 230.965 kn i fond za obrazovanje/studij djece u budućnosti, trenutačno s 5.000 kn.

Postavit ćemo sljedeće račune:

Vrsta računa | Ime računa | Početno stanje
--- | --- | ---
Žiro/štednja | Štednja | 1.250,00 kn
Ček | 500,00 kn
MasterCard | –250,00 kn
Visa kartica | –475,00 kn
Oročeni | Hipoteka | –230.965,00 kn
Fond za obrazovanje | 5.000,00 kn

Na početnoj stranici će salda biti: 1.025 kn za bankovne račune, i 225.965 kn za oročene račune

Prilikom prijenosa sa štednog računa na Mastercard račun, stanje na početnoj stranici se ne mijenja. Prilikom prijenosa sa štednog računa na hipotekarni račun, stanje na početnoj stranici će prikazati tvoje plaćanje. Sad možeš vidjeti iznos novca kojim raspolažeš. Redovita plaćanja sa štednog na hipotekarni račun možeš postaviti pomoću ponavljajućih transakcija.

#### Savjeti na navigacijsko stablo

Dodavanjem računa, navigacijsko stablo i početna stranica postaju sve veća.

- Proširi/skupi bilo koje grane računa pomoću oznaka +/- na čvorovima navigacijskog stabla.
- Desnim klikom miša na bilo koje ime računa u navigacijskom stablu omogućuje se prikaz svih računa ili samo favoriziranih računa – privremeno mijenjajući stalne postavke – kao i druge korisne opcije.
- Ove prikaze možeš privremeno promijeniti, za prikazivanje ili skrivanje odgovarajućih odjeljaka. Za trajnu promjenu, promijeni opcije u izborniku: ``Alati` → `Opcije` → `Opcije prikaza``.

### Uređivanje podataka računa

Nakon stvaranja računa, možeš urediti sve podatke računa na sljedeći način:

- U izborniku, odaberi ``Računi` → `Uredi račun``: Prikazat će se popis računa, zajedno sa željenim računom kao odabranim.
- Odaberi ime računa na navigacijskoj ploči: Desnim klikom pozovi skočni izbornik i odaberi ``Uredi račun``.

Time se otvara dijaloški okvir s podacima o računu, u kojem je moguće promijeniti potrebna polja.

Uredi podatke računa. Zatim klikni gumb ``U redu`` za spremanje podataka.

## Stvaranje nove transakcije

Nakon stvaranja novog računa, te njegovim odabirom u navigacijskom stablu ili početnoj stranici, nove se transakcije računu dodaju na sljedeći način:

- Pomoću gumba ``Nova`` na dnu zaslona prikaza računa
- Odabirom postojeće transakcije i desnim klikom miša. Odaberi odgovarajuću radnju u skočnom izborniku.

### Dijalog za Nova transakcija/Uredi transakciju

Ovaj se dijalog otvara za nove transakcije. Koristi ovaj dijalog za unos sljedećih podataka:

Datum
  Ovo je općenito datum transakcije. Postavlja se datum tekućeg dana. Može se promijeniti.
Status
  Zadana vrijednost je „Bez”. U postavkama opcija se može promijeniti u „Usklađeno”.
Vrsta
  Vrste transakcija:
  Isplata
    označuje plaćanje, znači trošak.
  Uplata
    označuje primitak novca, znači prihod.
  Prijenos
    označuje isplatu s jednog računa i uplatu na drugi račun. Ova vrsta transakcije se ne uključuje u izračun Prihod/Troškovi.
Iznos
  Unesi iznos za ovu transakciju. Drugo polje za iznos je povezano s kvadratićem za Dodatno i bit će aktivirano samo za prijenos transakcija.
Dodatno
  Koristi se za prijenos transakcije, u kojoj postoji razlika između ulaznog i izlaznog računa. Ta se razlika sprema u dodatno polje. Uzrok tome mogu biti promjene u tečajevima.
Stanje transakcije
  Neusklađeno
    Početno stanje svake unesene transakcije je Neusklađeno. To znači, da transakcija nije usklađena s tvojim bankovnim računom.
  Usklađeno
    Nakon provjere podataka i njihovog potvrđivanja pomoću bankovnih izvadaka, može se označiti kao Usklađeno.
  Storno
    Ako uneseš nevaljanu transakciju ili transakciju koju ne želiš izvršiti, umjesto da je izbrišeš, možeš je označiti kao storno. Na taj način možeš sačuvati zapis o njoj.
  Označi kao nastavak
    Ovo stanje transakcije označava potrebu za dodatnom radnjom. Na primjer, na bankovnom izvatku primijetiš razliku u iznosu transakcije u odnosu na tvoj zapis. Označi transakciju, kako bi te podsjetilo da razjasniš nejasnoću s financijskom institucijom.
  Duplikat
    Stanje će se automatski promijeniti u duplikat, ako je kao takvo prepoznato.
Primatelj
  Ovo je osoba ili organizacija, kamo novac odlazi ili od kuda dolazi.
  Klikom na gumb primatelja, otvara se dijaloški okvir za primatelja. U dijalogu možeš odabrati primatelja ili stvoriti novog primatelja za neposrednu upotrebu.
Kategorija
  Ne koristi istu kategoriju za transakcije uplata i isplata
  Kategorija odabire vrstu troškova/prihoda za transakciju.
  Klikom na gumb kategorija, otvara se dijaloški okvir za kategorije. U dijalogu možeš odabrati kategoriju ili stvoriti novu kategoriju za neposrednu upotrebu.
Podjela
  Potvrđivanjem ovog kvadratića, aktivirat će se dijalog za podijeljenu transakciju
  U podijeljenoj transakciji je moguće zapisati više kategorija za jednu transakciju.
  Transakcija može imati kategorije prihoda i troškova zapisane kao uplata i isplata, pod uvjetom da se promatra cjelokupna vrsta transakcije, te da ostane u plusu za transakcije uplate i isplate.
Broj transakcije
  U ovo polje unesi bilo koji broj povezan s transakcijom, npr. broj čeka.
Napomene
  Ovo se polje može koristiti za bilježenje posebnih napomena, vezanih uz transakciju. Gumb ispod napomena se može koristiti za odabir uobičajenih napomena.

### Uređivanje i aktualiziranje transakcija

Postojeće transakcije možeš urediti na nekoliko načina:

- Odaberi transakciju i zatim klikni gumb ``Uredi``.
- Klikni dvaput na odabranu transakciju.
- Odaberi transakciju i zatim pritisni tipku ``Enter``.

Sve ove radnje će otvoriti dijaloški okvir transakcije, s prikazom njenih detalja. Učini promjene i klikni ``U redu`` za spremanje promjena.

### Filtriranje transakcija u računima

Oprez prilikom brisanja transakcija.

Transakcije se mogu filtrirati definiranim filtrima ili pomoću filtra transakcija u prikazu računa. Time se ograničava broj prikazanih transakcija, definiranih određenim filtrom. Na taj se način filtrirane transakcije mogu lako odabrati i pojedinačno promijeniti.

Ako je potrebno, moguće je i izbrisati sve prikazane transakcije najednom.

### Usklađivanje i bilanciranje transakcija

Za označivanje transakcije kao usklađene, odaberi je i pritisni tipku ``R``. Za označivanje transakcije kao neusklađene, odaberi je i pritisni tipku ``U``.

Neusklađene transakcije
  Znači da nisu potvrđene na osnovi izvadaka financijske institucije.
Usklađene transakcije
  Znači da podaci transakcije odgovaraju podacima izvatka financijske institucije.

MMEX prikazuje usklađene i neusklađene transakcije različitim ikonama. Ako se bankovni podaci ne provjeravaju pomoću bankovnih izvadaka, korisnik može u postavkama opcija postaviti „Usklađeno” kao standardnu vrijednost.

### Označivanje transakcije nastavkom

Za označivanje, da je transakciji potreban nastavak, odaberi transakciju i pritisni tipku `F`.

U nekim transakcijama možda postoji potreba za dodatnim razjašnjenjem. Njih označi statusom ili oznakom za nastavak. MMEX ih prikazuje vlastitom ikonom.

### Prilagođene boje

U opcijama za boje, korisnik može odrediti sedam vlastitih boja. U ploči tekućih/oročenih, pritskom tipaka ``Ctrl`+`1`` do ``Ctrl`+`7`` određuje se boja transakcije korisničkim bojama. Pritiskom ``Ctrl`+`0``, boje će se vratiti na zadane boje transakcija.

## Rad s valutama

MMEX se može koristiti u mnogim zemljama, budući da MMEX uzima u obzir valute zemalja. Prilikom stvaranja nove baze podataka, osnovna valuta se postavlja na valutu zemlje korisnika. Ukoliko željena valuta nije u popisu, korisnik može stvoriti i dodati vlastitu valutu.

MMEX omogućuje rad s više valuta. Svaki račun ima svoju vlastitu postavku za valutu, koja u početku koristi zadanu osnovnu valutu. Kad postavimo račune s različitim valutama, stvorene transakcije u tim računima će odražavati valute računa.

Koristi ikonu u alatnoj traci za brz odabir dijaloga „Organiziraj valute”
Koristi tipke strelica `↑`/`↓` za odabiranje valute

Valutama možeš upravljati putem izbornika: ``Alati` → `Organiziraj valute``.

Dodaj novu valutu:

1. Koristi gumb ``Dodaj`` u dijaloškom okviru valuta
2. Novoj valuti zadaj neko smisleno ime.
   Napomena: Ovo se ime ne možeš promijeniti, ali se valuta može izbrisati, ako se ne koristi.
3. Podesi vrijednosti valuta u upravljaču valuta.
4. Pomoću gumba ``Aktualiziraj``, spremi promjene prije zatvaranja.

Ako se koristi više od jedne valute, Konverzija u osnovnu stopu mora biti postavljena. Time se omogućuje, da vrijednost valute točno odražava vrijednost pri osnovnoj stopi.

Da bi se omogućilo Automatsko aktualiziranje, mora se postaviti simbol/oznaka za određenu valutu.

## Rad s kategorijama

Kategorije upućuju na razlog troška ili prihoda.

Kategorija se uglavnom koristi za zapis prihoda ili troškova. Budući da nam MMEX omogućuje prijenos novca između računa, za prijenose se preporuča i korištenje kategorija. Time možemo odrediti razlog za prijenos novca, npr. otplata kredita. U cjelokupnoj slici, to se neće tumačiti kao prihod ili trošak. Korištenje jedno te iste kategorije za prihod i trošak će poremetiti saldirane iznose.

Primjer: Ako želimo zapisati troškove auta, postavili bismo sljedeće:

- Kategorija: Auto
- Podkategorije:
  - Gorivo
  - Održavanje
  - Registracija
  - Osiguranje
  - Naknada za gorivo

Prve četiri podkategorije se koriste za zapis troškova. Ako bismo iz bilo kojeg razloga dobili naknadu za gorivo, morali bismo koristiti kategoriju „Naknada za gorivo”, kao podkategoriju prihoda. Na taj način možemo odrediti točan iznos za potrošnju goriva. Ovo će biti još jasnije, kad koristimo budžete.

### Podijeljene kategorije

Zaslon isplate: Uplate se prikazuju negativnim predznakom.
Zaslon usplate: Isplate se prikazuju negativnim predznakom.

Prilikom dodavanja nove transakcije možemo koristiti više od jedne kategorije za zapis transakcije. Poznato je i kao podijeljena kategorija.

Sveukupna transakcija podijeljene kategorije je isplata ili uplata. Iako kategorije podjele moraju prikazati sveukupnu vrstu transakcije, svaka transakcija može biti klasificirana kao isplata ili uplata unutar podjele.

Podijeljene kategorije se mogu jednostavno prikazati pomoću skočnog izbornika, kad postoji unos za podijeljenju kategoriju.

### Upravljanje kategorijama

Koristi tipke strelica `↑`/`↓` za navigaciju u stablu.
Koristi ikonu u alatnoj traci za brz odabir dijaloga „Organiziraj kategorije”.

Kategorijama možeš upravljati putem izbornika: ``Alati` → `Organiziraj kategorije``. Nakon što se dijalog za kategorije otvori, možeš dodati nove kategorije i podkategorije.

Dodavanje nove kategorije:

1. Odaberi „Kategorije” u korijenu stabla (na vrhu)
2. Unesi novo ime kategorije u tekstovni okvir
3. Upotrijebi gumb ``Dodaj``
4. Nova kategorija će biti prikazana na dnu i prerasporedit će se prilikom sljedećeg otvaranja dijaloga.

Ne koristiti istu kategoriju za prihod i troškove, jer to će uzrokovati neispravne izračune stanja.

Dodavanje nove podkategorije:

1. Odaberi kategoriju, kojoj želiš pridodati potkategoriju
2. Unesi novo ime podkategorije u tekstovni okvir
3. Upotrijebi gumb ``Dodaj``

Ne možeš izbrisati kategorije, koje se koriste u transakcijama.

Također možeš promijeniti imena, odabirom kategorija/podkategorija u popisu. Promijeni ime u tekstnom okviru, zatim upotrijebi gumb ``Uredi``. Za brisanje kategorija/podkategorija iz popisa, koristi slične radnje.

Provjeri, da nijedna transakcija ne koristi ovu kombinaciju kategorija/potkategorija. To možeš učiniti na sljedeće načine:

- Uređivanjem transakcije i promjenom kategorije/potkategorije.
- Brisanjem transakcije koja koristi ovu kategoriju/potkategoriju.
- Koristi stavku u izborniku: ``Alati` → `Premještanje …` → `Kategorije``. Ovdje možeš premjestiti sve kategorije određenog imena u jednu drugu kombinaciju kategorija/podkategorija.

Na taj se način kategorija oslobađa, te ju je moguće izbrisati.

## Rad s primateljima

Primatelji su osobe ili institucije koje nam daju novac, ili ljudi ili institucije kojima plaćamo novac, za naše proizvode i usluge.

Koristi tipke strelica `↑`/`↓` za navigaciju u primateljima.
Koristi ikonu u alatnoj traci za brz odabir dijaloga „Organiziraj primatelje”.

Primateljima možeš upravljati putem izbornika: ``Alati` → `Organiziraj primatelje``.

Kad se dijaloški okvir primatelja otvori, možeš dodati novog primatelja, uređivati ili izbrisati postojeće primatelje.

Dodavanje novog primatelja:

1. Unesi ime primatelja u okvir filtra za primatelje
2. Upotrijebi gumb ``Dodaj``

Koristi ``*`` kao zamjenski znak za poklapanje slovnih znakova u filteru. Koristi ``?`` kao zamjenski znak za poklapanje pojedinačnog slovnog znaka u filteru.

Možeš i odabrati primatelja iz popisa. Gumbovima ``Uredi`` ili ``Izbriši`` izvrši željene radnje.

Ne možeš izbrisati primatlje, koji se koriste u transakcijama.

Za brisanje primatelja, provjeri, da nijedna transakcija ne koristi ovog primatelja. To možeš učiniti na sljedeće načine:

- Uređivanjem transakcije i promjenom primatelja.
- Brisanjem transakcije koja koristi ovog primatelja.
- Koristi stavku u izborniku: ``Alati` → `Premještanje …` → `Primatelji``. Ovdje možeš premjestiti sve primatelje određenog imena u jedno drugo ime.

Na taj se način primatelj oslobađa, te ga je moguće izbrisati.

## Uvoz financijskih podataka

### Uvezi iz WebApp aplikacije

MMEX ima malu WebApp aplikaciju koja se može instalirati na svakom PHP web serveru poput NAS, zajedničkom hostingu ili drugim PHP lokalnim instalacijama.

Sve potrebne datoteke možeš preuzeti sa stranice WebApp projekta.

Sve potrebne informacije oko postavljanja i instaliranja možeš naći na WebApp wiki stranicama.

Za pokretanje WebApp aplikacije, napravi sljedeće:

1. raspakiraj datoteku u mapu na web serveru ili prenesi datoteke preko FTP‑a
2. preimenuj `htaccess.txt` u `.htaccess` (na Windows sustavu, putem `CMD` i naredbe `rename`)
3. ako treba, aktiviraj `PDO_SQLite`

Zatim jednostavno otvori preglednik na URL adresi mape, ispuni prve postavke i umetni ispravan URL i GUID u MMEX postavkama (kartica za uvoz/izvoz).

Od sada će MMEX prilikom svakog pokretanja, kontaktirati WebApp i preuzeti nove transakcije, te ih uvesti u bazu podataka desktop programa.

Sve povezane postavke glavnih transakcija će se automatski sinkronizirati s WebApp aplikacijom. Na su taj način svi tvoji računi i primatelji spremni za upotrebu, te možeš dodavati nove transakcije.

### Uvoz iz QIF datoteka

Quicken Interchange Format (QIF) je otvorena specifikacija za čitanje i pisanje financijskih podataka u medije (datoteke). QIF datoteka obično ima sljedeću strukturu:

    !Vrsta: znakovni niz identifikatora vrste
    [jednoredni kôd] Doslovni znakovni niz podataka
    ...
    !Vrsta: znakovni niz identifikatora vrste
    [jednoredni kôd] Doslovni znakovni niz podataka
    ...
    ^

Svaki zapis završava s `^` (znak za umetanje).

Opcija za format datuma mora odgovarati formatu datuma u QIF datoteci. U suprotnome, analiziranje datuma od strane MMEX‑a neće uspjeti i rezultirat će netočnim datumima transakcija.

Pogledaj primjer QIF transakcije:

    !Vrsta:Zaglavlje banke
    D6/ 1/94 Datum
    T-1.000,00 Iznos
    N1005 broj
    PBanka hipoteke primatelj
    ^ Kraj transakcije

QIF je stariji od Open Financial Exchange (OFX). Nemogućnost usklađivanja uvezenih transakcija s podacima tekućeg računa, jedan je od primarnih nedostataka QIF‑a. Financijske institucije obično omogućuju vlasnicima računa preuzimanje podataka.

MMEX može uvest transakcije iz određenih vrsta QIF formata u račun (vrstu QIF‑a možeš pronaći njegovim otvaranjem u uređivaču teksta)

!Vrsta:Banka
  Transakcije bankovnog računa
!Vrsta:Gotovina
  Transakcije gotovinskog računa
!Vrsta:Kreditna kartica
  Transakcije računa kreditne kartice

Nakon uvoza iz QIF‑a, sve će transakcije biti označene statusom Nastavak. S ovom oznakom možeš označiti sve transakcije, pomoću naredbe za skupno mijenjanje statusa, desnim klikom u prikazu računa.

### Uvoz iz univerzalnog CSV formata

Da bi se olakšao problem korisnika, da moraju unaprijed formatirati CSV datoteke bankovnih transakcija u fiksnom formatu koji je potreban za MMEX, MMEX također korisnicima omogućuje uvoz CSV datoteka, gdje je redoslijed polja potpuno slobodan.

Transakcije iz CSV datoteke mogu se uvesti samo u jedan MMEX račun.

Za upotrebu ovog uvoznika, odaberi račun u koji želiš uvesti, a zatim odaberi redoslijed polja u CSV datoteci s popisa mogućih polja. MMEX će sad uvesti CSV datoteku koristeći informacije formata, koje je odredio korisnik.

U CSV datoteci ne moraš navesti vrijednosti stanja.

MMEX može uvesti razne formate. Jedan od njih je CSV datoteka fiksnog formata. Ovaj format datoteke točno odgovara CSV formatu koji MMEX može izvesti. Stoga može biti korisno premjestiti podatke iz jedne `.mmb` datoteke baze podataka u drugu `.mmb` datoteku baze podataka. Ako želiš saznati format CSV datoteke, izvezi račun u CSV datoteku, a zatim analiziraj stvoreni format.

Opcije za CSV polja su sljedeće:

Opcija za format datuma mora odgovarati formatu datuma u CSV datoteci. U protivnom MMEX neće moći obraditi podatke, te će rezultirati u neipravnim datumima.

Datum
  Datum transakcije (u formatu određenom u ``Alati` → `Opcije …` → `Opće``)
Primatelj
  Na čiji račun je transakcija učinjena. U slučaju prijenosa, to označuje ime računa s kojega je prijenos učinjen ili račun na koji je prijenos učinjen.
Iznos (+/−)
  Iznos transakcije. Ukoliko je iznos pozitivan, radi se o uplati. Negativan iznos je isplata (ovo se ne može promijeniti)
Kategorija
  Kategorija transakcije
Podkategorija
  Podkategorija transakcije
Napomene
  Napomene za transakciju
Broj
  Broj transakcije
Isplata
  Pozitivan iznos koji se smatra isplatom. Ne koristi, ako određuješ iznos (+/−)
Uplata
  Pozitivan iznos koji se smatra uplatom. Ne koristi, ako određuješ iznos (+/−)
Zanemari
  Zanemari ovo polje

Ili promijeni znak razdvajanja za MMEX, izborom ``Alati` → `Opcije …` → `Ostalo``.

Prilikom izrade CSV datoteke svakako ukloni zareze iz svojih uplata i isplata. To se može učiniti pomoću programa kao što su Excel ili OpenOffice Calc.

Nakon uvoza iz QIF-a, sve transakcije će biti označene statusom „Nastavak”. Sve transakcije s ovom oznakom možeš označiti pomoću naredbi za skupno postavljanje statusa u izborniku desnog klika u prikazu računa.

### Uvoz iz XML datoteke

Uvozi se iz prvog radnog lista u radnoj knjizi.

Uvoz iz XML‑a za prepoznavanje XML datoteke u Excel formatu pod nazivom XML proračunska tablica 2003 u Excelu. Ovo je preporučeni način uvoza, ako je potrebno uvesti transakcije iz Excela. Metoda uvoza i odabir polja je ista kao za uvoz iz CSV‑a.

## Izvoz podataka

### Izvoz u CSV datoteke

Transakcije računa možeš izvesti u jednu CSV datoteku.

MMEX može izvoziti u CSV datoteku fiksnog formata. Ovaj format datoteke točno odgovara CSV formatu, koji MMEX može uvesti. Stoga može biti korisno premjestiti podatke iz jedne `.mmb` datoteke baze podataka u drugu `.mmb` datoteku baze podataka. Za jednostavni način uvida u format CSV datoteke, možeš izvesti račun u CSV datoteku i zatim analizirati stvoreni format.

Opći format je sljedeći:

Datum
  Datum transakcije (u formatu određenom u ``Alati` → `Opcije …` → `Opće``)
Primatelj
  Na čiji račun je transakcija učinjena. U slučaju prijenosa, to označuje ime računa s kojega je prijenos učinjen ili račun na koji je prijenos učinjen.
Vrsta transakcije
  Ovo može biti isplata ili uplata
Iznos
  Iznos transakcije, kao pozitivna vrijednost
Kategorija
  Kategorija transakcije
Podkategorija
  Podkategorija transakcije, ako je ima (inače prazno)
Napomene
  Napomene za transakciju

### Izvoz u XML datoteke

Transakcije računa možeš izvesti u jednu XML datoteku.

MMEX je u stanju izvesti u XML datoteku. XML format je usklađen s programom Excel i može ga čitati. Opći format je isti kao CSV format.

### Izvoz u QIF datoteke

Iako će transakcije prijenosa biti ponovo učitane u samostalan račun, neće ispravno raditi.

MMEX je u stanju izvesti račun u datoteku QIF formata. U MMEX‑u se ovaj format može koristiti i za ponovo učitavanje u račun.

## Ponavljajuće transakcije

Ponavljajuće transakcije su posebne transakcije, koje postavljamo, kako bi se transakcije unijele u bazu podataka na neki budući datumu. Te se transakcije obično odvijaju u redovitim intervalima, kao što je plaćanje računa.

Za izradu izvještaja o novčanim tokovima, moraš postaviti ponavljajuće transakcije.

Ove se transakcije:

- prikazuju kao nadolazeće transakcije na početnoj stranici, 15 dana prije datuma dospijeća
- mogu postaviti tako, da se automatski aktiviraju na datum dospijeća
- mogu postaviti za ručno aktiviranje – omogućujući korisniku, da na datum dospijeća po potrebi podesi iznos, primatelja, kategoriju, status i datum

Ponavljajućim transakcijama možeš pristupiti u navigacijskom stablu ili iz stavke izbornika ``Alati` → `Ponavljajuće transakcije``. To će prikazati stranicu Ponavljajuće transakcije.

Za izradu nove transakcije, upotrijebi gumb ``Nova``:

Unešene, još nedospjele transakcije će biti prikazane sivom bojom u pridruženom računu, sve do dana kad postane aktivna.

1. Postavi pojedinosti ponavljajućih transakcija.
   1. Odaberi ponavljanja kao dnevne, tjedne, itd.
   2. Terminiraj transakciju
      - Ponavlja se: Za x dana/mjeseci
        1. Postavi datum početka aktivnosti.
        2. Postavi razdoblje u danima ili mjesecima, ovisno o odabiru.
        3. Izradom promjena u razdoblju, aktivirat će se gumb ``Sljedeći``. Nakon što se transakcija unese, aktivnost se deaktivira.
        4. Koristi gumb ``Sljedeći`` za prelazak na datum pojavljivanja.
      - Ponavlja se: Svakih x dana/mjeseci
        1. Postavi datum sljedećeg pojavljivanja.
        2. Unesi broj pojavljivanja u polje za broj ponavljanja. Bez broja znači: beskonačno ponavljanje.
2. Odredi, da li će korisnik morati potvrditi unos transakcija na datum dospijeća.
3. Postavi odjeljak s detaljima transakcije, slično kao kod stvaranja nove transakcije.

## Vlasnički udjeli i dionice

MMEX omogućuje praćenje vlasničkih udjela i dionica. Ukupni iznos vlasničkih udjela se dodaju na tvoju ukupnu financijsku vrijednost.

Za detalje pogledaj vlasnički udjeli, dionice i upravljanje dividendama u MMEX‑u

## Upravljanje imovinom

MMEX omogućuje praćenje dugotrajne imovine kao što su auti, kuće, zemljišta i drugo. Svaka imovina može povećati ili smanjiti svoju vrijednost po određenoj godišnjoj stopi ili ne mijenjati vrijednost.

Ukupna imovina se dodaje na ukupnu financijsku vrijednost.

Pristupi imovini putem ``Alati` → `Imovina`` ili putem navigacijskog izbornika.

Imovina se stvara u prozoru „Upravljanje imovinom”.

- Nova imovina omogućuje stvaranje imovinskog računa.
- Nova imovina će također stvoriti novu transakciju u imovinskom računu ili u bilo kojem drugom računu.

Imovinske transakcije se dodaju jednoj imovini i vežu se uz jedan račun.

- Nove imovinske transakcije se dobijaju odabirom imovine i dodavanjem transakcije.
- Uređivanje imovinske transakcije se obavlja u računu, u kojem se ona nalazi.
- Normalne transakcije se mogu povezati s imovinom, kad se stvori imovinski račun.
- Imovinske transakcije se mogu tretirati kao prihod/trošak ili kao prijenos, ovisno o stanju potvrdnog kvadratića „Prijenos”.

## Budžetiranje

Budžetski plan u MMEX-u

## Izvještaji

MMEX omogućava izradu raznih izvještaja. Odaberi odgovarajući izvještaj iz čvora za izvještaje u navigacijskom stablu. Neki izvještaji zahtijevaju korisničke unose, neki ne.

### Izvještaji za fiskalne godine

Prema zadanim postavkama je datum početka fiskalne godine prvi srpanj.

Ovi izvještaji obično ne počinju početkom kalendarske godine, a pojavljuju se kao grane u naslovima glavnog izvještaja. Ovi izvještaji obuhvaćaju:

1. Prethodna fiskalna godina.
2. Tekuća fiskalna godina.

Korisnik može promijeniti datum početka na bilo koji dan, bilo kojeg mjeseca, u rasponu od dvanaest mjeseci, putem izbornika ``Alati` → `Opcije` → `Opće``.

### Izvještaj o transakcijama

Izvještaj o transakciji može koristiti iste kriterije, koji su postavljeni u filtru za transakcije.

Korisniku je na taj način moguće stvaranje određenih izvještaja na osnovi odabranih kriterija.

Izvještaj o transakciji se općenito koristi za pronalaženje određene transakcije unutar bankovnih ili oročenih vrsta računa. Ovaj se izvještaj može koristiti i za prikazivanje detalja određenog računa.

U izvještaju o transakcijama se dobiveni popis transakcija može ispisati ili spremiti kao HTML datoteka.

#### Transakcije prijenosa u izvještajima o transakcijama

Budući da prijenosna transakcija predstavlja isplatu s jednog računa i uplatu na drugi račun, izvještaj o transakciji učinjen na više računa, gubi referentnu točku za određivanje je li transakcija uplata ili isplata.

Kad se za određeni račun upotrebljava izvještaj o transakciji, izradit će se izvještaj koji će odgovarati detaljima računa. The reference point for transfers in known for this report, which will reflect in the report having correct balances displayed.

### Izvještaji o novčanom toku

Za upotrebu izvještaja o novčanom toku, moraš postaviti ponavljajuće transakcije.

Ovaj izvještaj prognozira količinu dostupnih sredstava, na osnovi budućih obveza.

Izvještaj će koristiti ponavljajuće transakcije raznih računa, i prikazati iznose za idućih 10 godina na mjesečnoj razini. Time se dobiva prognoza za iznos novca kojim mjesečno raspolažemo, na temelju tekućih plaćanja.

### Opći upravljač za izvještaje

Opći upravljač za izvještaje

### Ispis izvještaja

Ako trebaš, koristi opcije za postavljanje stranice.

MMEX može ispisati sve izvještaje, koji se mogu prikazati.

Nakon prikaza izvještaja, ispiši ga putem izbornika ``Datoteka` &rarr `Ispiši …``.

## MMEX opcije

Možeš modificirati izvršavanje nekih dijelova programa, mijenjajući postavke u dijalogu opcija.

Pristup putem izbornika ``Alati` → `Opcije``.

### Ploča „Opće”

Korisničko ime
  Ovo se polje koristi kao naslov na početnoj stranici i na izvještajima.
  Ostavljajući ovo polje praznim, uklonit će se naslovi za početnu stranicu i za izvještaje.
Osnovna valuta
  Postavka za osnovnu valutu se koristi za postavljanje valute baze podataka. Pojedinačni računi će standardno koristiti ovu valutu. Ona se može promijeniti, ako su različite valute potrebne.
Format datuma
  Postavke za format datuma se koriste za prikaz datuma.
Fiskalna godina
  Postavlja dan i mjesec početka fiskalne godine, za razliku od kalendarske godine. Koristi se u budžetima i izvještajima.
Koristi originalni datum …
  Aktiviraj za korištenje datuma transakcije prilikom lijepljenja transakcije, u prikazu računa.
Koristi zvuk za transakcije …
  Aktiviraj zvuk, kad se transakcija unese.

### Ploča „Opcije prikaza”

Vidljive transakcije
  Određuje koje se transakcije standardno prikazuju u prikazu računa.
HTML faktor skaliranja
  Određuje veličinu fonta za početnu stranicu i za izvještaje.
Korisničke boje
  Omogućuje korištenje prilogođenih boja.

### Ploča „Mreža”

Postavke aplikacije WebApp
  Postavi URL i GUID za tvoju WebApp instalaciju, kako bi se omogućilo sinkroniziranje. Parametre možeš naći na stranici WebApp vodiča.

### Ploča „Ostalo”

Web stranica burzovnih tečajeva
  Ovaj URL se koristi za Gumb „Aktualiziraj” na stranici vlasničkih udjela. Ovaj URL se također koristi u dijalogu Novi vlasnički udio/Uredi vlasnički udio za prikaz web stranice za uvrštene vlasničke udjele. Zadan je URL za yahoo financije. Alternativno se mogu koristiti i druge web stranice.
Postavke dijaloga za nove transakcije
  Mijenja zadane postavke u dijalogu za Nova transakcija/Uredi transakciju
Sigurnosna kopija baze podataka
  Postavlja način izrade sigurnosnih kopija prilikom pokretanja MMEX programa.
  Stvori novu sigurnosnu kopiju prilikom pokretanja programa MMEX
    Ovo kopira bazu podataka u novu datoteku s današnjim datumom, kad se MMEX pokrene.
    Datoteka neće biti prepisana kad se MMEX ponovo pokrene. Kad ima više od četiriju datoteka sigurnosnih kopija, najstarija datoteka se briše.
  Stvori sigurnosnu kopiju baze podataka prilikom zatvaranja
    Kad se MMEX zatvori, postojeća baza podataka će se kopirati u datoteku sigurnosne kopije baze podataka za taj dan, ako se otrkriju promjene u bazi podataka. Promjene izvršene istog dana spremit će se preko postojeće sigurnosne kopije. Kad ima više od četiriju datoteka sigurnosnih kopija, najstarija datoteka se briše.
Znak razdvajanja za CSV
  Ovo se koristi kao znak razdvajanja prilikom obrade CSV datoteka. Korisno je za mijenjanje zadanog zareza (`,`) prilikom rada s valutama, koje koriste zarez (`,`) kao decimalnu oznaku u iznosima.

## Često postavljena pitanja

### Kako mogu doprinijeti?

Možeš doprinijeti na sljedeće načine:

- Prijavi probleme
- Prevodi na vlastiti jezik
- Pomozi širiti ideju
- Ako si stručnjak ili stručnjakinja za C++ ili JS, pomozi proširiti MMEX‑ov razvojni kȏd.
- Ako već uspješno štediš hrpu novca pomoću MMEX‑a, možeš donirati MMEX projektu.

### Čemu služi EX u imenu softvera?

Na početku sam razvio osobni financijski softver, zvan Money Manager. Pisan je u .NET‑u i zapravo je započet kao vježba, a ne kao ozbiljni razvoj softvera. U međuvremenu je izrastao daleko izvan izvornih granica. Razvoj softver je prekinut i započeo je rad na novoj verziji, koja je imala slično korisničko sučelje i funkcije, ali napisana je u C ++.

Uobičajeno Microsoft imenuje drugu verziju svojih poboljšanih softverskih API‑jeva dodatkom „Ex”, kao što se koristi za `doSomething()` i `doSomethingEx()`. Ja sam samo slijedio njihov način dodavanja izraza „Ex” imenu.

### Je li `.mmb` vlasnički format?

Ne, `.mmb` datoteka nije vlasnička.

MMEX koristi SQLite bazu podataka za spremanje korisničkih podataka. To znači, da je `.mmb` datoteka obična SQLite baza podataka. SQLite je jedan od najmanjih besplatnih sustava relacionalne baze podataka koji postoje i bezbroj je alata koji omogućuju pristup SQLite bazi podataka. SQLiteSpy i SQLite preglednik su dva alata te vrste. Kad s tim alatima otvoriš bazu podataka, možeš s njom raditi što god hoćeš.

### Jesu li moji podaci sigurni?

Jesu. Tvoji su podaci apsolutno sigurni.

Podaci su samosadržani na tvom računalu (ili na USB stiku, ako si ga učinio prijenosnim). Kako bi smo dodatno povisili sigurnost tvojih podataka, sad je moguće podatke i šifrirati. Tvojoj se bazi podataka pridodaje lozinka, tako da se može otvoriti samo s MMEX‑om ili drugim softverom, ako posjeduješ ispravnu lozinku.

### Je li se MMEX može pokrenuti s USB stika?

Da.

MMEX je portabilna aplikacija, znači da se može pokrenuti bez potrebe za insatliranjem, npr. s USB memorijskog stika. Ako MMEX nađe `mmexini.db3` u svojoj mapi, plikacija pretpostavlja da se radi o portabilnom modusu. Kopiraj MMEX datoteke na USB stik i kopiraj tvoju `mmexini.db3` bazu podataka u MMEX‑ovu mapu.

Kako učiniti MMEX portabilnim:

- za Windows (pretpostavimo da je `F:\` tvoj USB stik)
  1. Kopiraj `C:\Program Files\MoneyManagerEx` u `F:\`
  2. Kopiraj `%APPDATA%\MoneyManagerEx\mmexini.db3` u `F:\MoneyManagerEx`
  3. Kopiraj tvoju bazu podataka u bilo koju mapu na `F:\`
- za Unix (pretpostavimo da je `/media/disk` pokrenuti USB stik)
  - Kompiliraj MMEX iz izvora kao uobičajeno i pokreni sljedeće naredbe:

        make install prefix=/media/disk
        cp ~/.mmex/mmexini.db3 /media/disk/mmex/share/mmex

  - ili kopiraj MMEX, koji se već instalirao u `/usr`:

        cp /usr/bin/mmex /media/disk/mmex/bin
        cp /usr/share/mmex /media/disk/mmex/share
        cp /usr/share/doc/mmex /media/disk/mmex/share/doc
        cp ~/.mmex/mmexini.db3 /media/disk/mmex/share/mmex

### Kako znam da MMEX ne pokušava krasti moje financijske podatke?

Kao sa svakim programom zatvorenog kȏda, po pitanju sigurnosti podataka moraš vjerovati riječima proizvođača. Budući da je MMEX program otvoreno kȏda, to lako možeš provjeriti.

Čak i ako nisi C++ stručnjak/stručnjakinja, znaj da je svatko u stanju dohvatiti i provjeriti izvorni kod MMEX‑a.

Slanje anonimne statistike o korištenju možeš deaktivirati u ``Alati` → `Opcije` → `Mreža``.

MMEX se spaja na internet samo prilikom slanja anonimne statistike o korištenju, te prilikom provjere nadogradnje. Primjer podataka, koje MMEX šalje:

Verzija | Operativni sustav | Jezik | Država | Rezolucija | Vrijeme početka | Vrijeme završetka
--- | --- | --- | --- | --- | --- | ---
1.3.0 Portable | Windows 8 (izgradnja 9200), 64‑bitovno izdanje | engleski | Sjedinjene Američke Države | 1366×768 | 2014-05-01 09:00:00 | 2014-05-01 09:01:30

### Kako ispisati stanja računa pomoću MMEX-a?

Za ispis stanja transakcija bilo kojeg proizvoljnog skupa kriterija, upotrijebi filtar transakcija za odabir željenih transakcija. Zatim u izborniku odaberi ``Datoteka` → `Ispiši …``.

Filtru transakcija se pristupa u navigacijskom stablu, putem ``Izvještaji` → `Izvještaji o transakcijama`` ili gumbom za brzu navigaciju u gornjem lijevom kutu MMEX-a.